google/wiki40b huggingface dataset:
Gelgaudiškio pagrindinė mokykla

Istorija

Istorikas Jonas Totoraitis teigia, kad mokykla Gelgaudiškyje įsteigta 1620 m. dvaro savininko Oziemblovskio žmonos Marijos. Joje mokėsi ponų vaikai lenkų kalba. Mokykla veikė neilgai ir neturėjo didesnės įtakos šios apylinkės žmonių švietimui.
Knygoje „Lietuvos švietimo istorijos bruožai XIX a pirmoje pusėje“ nurodoma, kad parapijinė Gelgaudiškio mokykla įsteigta 1833 metais. Apie 1872–1874 m. baronas Keidelis prie jau veikiančios pradinės mokyklos įsteigė klases, kuriose mokoma tik vokiečių kalba. Jose mokėsi dvaro tarnautojų vokiečių vaikai. Apie 1900 m. baronas Keidelis Gelgaudiškio dvarą pardavė dvarininkui Komarui. Po Pirmojo pasaulinio karo Gelgaudiškio dvaras buvo išparceliuotas. Dvarininkas Komaras su šeima išvyko į Lenkiją. Nuo 1920 m. rudens pradėjo veikti keturklasė pradinė mokykla. Po kurio laiko dvaro rūmuose įsteigta našlaičių prieglauda.
1945 m. kovo mėn. pradinė mokykla reorganizuota į progimnaziją. Buvusiuose Komaro rūmuose mokėsi apie 100 mokinių, dirbo 9 mokytojai. Nuo 1949 m. rugsėjo 1 d. Gelgaudiškio progimnazija tapo septynmete mokykla ir veikė trijuose netipiniuose pastatuose. Buvusiuose Komaro rūmuose įsteigti vaikų namai, kurių auklėtiniai lankė septynmetę mokyklą. 1952 m. septynmetė perorganizuota į priaugančią vidurinę mokyklą ir dirbo jau keturiuose pastatuose. Buvo 10 klasių komplektų, stadionas, mokėsi 249 mokiniai.
Kas metai klasių komplektų ir mokinių skaičius augo. Teko rūpintis naujos mokyklos statyba. Ant kalno pradėta statyti 520 vietų vidurinė mokykla, bet respublikoje vietoje mokyklinio amžiaus vaikų namų pradėtos atidarinėti naujo tipo mokymo įstaigos – bendro lavinimo mokyklos-internatai. Taip naujame pastate įkurta mokykla-internatas, į kurį buvo suvežami našlaičiai iš įvairių Lietuvos rajonų, o vidurinė mokykla ir toliau liko dirbti pakalnėje, išsimėčiusi po visą miestelį. 1964–1966 m. ji dirbo net 7-se pastatuose. 1966 m. liepos 1 d. mokykla-internatas panaikintas, o jo patalpos (dabartinis pastatas) perduotas vidurinei mokyklai. Nuo 1976–1977 m. m. iki 1990–1991 m. m. mokykla dirbo kabinetine sistema. 1990 m. Gelgaudiškio melioratoriai padovanojo priestatą su didele sporto sale ir kitomis patalpomis. 2013 m. rugsėjo 1 d. Gelgaudiškio vidurinė mokykla reorganizuota į pagrindinę.
Notariatas (žurnalas)

Turinys

Sritys – aktualijos, renginiai, teisės istorija, dalykiniai straipsniai, interviu.
Pvz., „Notariate” Nr. 6, patalpintame Notarų rūmų tinklavietėje – notariato istoriko Vytauto Gaivenio studija „Lietuvos notarai – totalitarinio režimo aukos”, notarės Ingos Berulienės straipsnis „Bendrosios dalinės nuosavybės teisės ypatumai”, notaro Mindaugo Kačergio straipsnis „Depozitinės sąskaitos”, LNR teisininko konsultanto Justo Čiomano straipsnis „Vekseliai, jų protestavimas, vykdomųjų išrašų darymas”. Žurnale skelbiamas LNR prezidento Mariaus Stračkaičio interviu naujienų portalui „Infolex”, sociologinių tyrimų bendrovės „Vilmorus” atliktas tyrimas apie visuomenės pasitikėjimą notarais ir kitų teisinių specialybių atstovais.
Derren Brown

Derenas Braunas (angl. Derren Brown, g. 1971 m. vasario 27 d. Kroidone) – anglų psichologinės magijos iliuzionistas, profesionalus hipnotizuotojas, paranormalių fenomenų skeptikas.
Derenas Braunas studijavo teisę Bristolo universitete. Kartą bežiūrėdamas hipnotizuotojo Martin S. Tayloro šou, susižavėjo hipnoze, magija ir iliuzijomis. 1996 metais Bristolo universitete jis surengė savo pirmąjį atviros hipnozės seansą pasivadinęs Darren V. Brown. 1997 metais jis lankė NLP kursą, kurį vedė hipnotizuotojai Richard Bandler, Paul McKenna ir Michael Breen. Nuo tada jis sukūrė daug šou programų ir dabar laikomas vienu perspektyviausiu JK psichologinės magijos iliuzionistu.
Sounds in G

Sounds in G ‒ Šv. Jonų bažnyčios jaunimo choras, atliekantis gospelo muziką, kiekvieną sekmadienį giedantis jaunimo Šv. Mišiose Šv. Jonų bažnyčioje. Šis choras jau kurį laiką Šv. Jonų bažnyčioje nebegieda, tačiau koncertuoja kitose erdvėse (klubuose, koncertų salėse, renginiuose), yra dalyvavęs įvairiuose festivaliuose Lietuvoje ir užsienyje (Švedijoje, Vengrijoje, Norvegijoje, Vokietijoje).

Vadovybė

Vadovė Girmantė Vaitkutė.

Sudėtis

Kolektyvą sudaro Lietuvos muzikos ir teatro akademijos (LMTA), Vilniaus Juozo Tallat-Kelpšos konservatorijos bei kitų universitetų studentai, taip pat dirbantys asmenys, moksleiviai.
Koncertų metu prie choro prisijungia ritmo grupė – bosinė gitara, gitara, būgnai, perkusija. „Sounds in G“ daugiausiai atlieka modernaus gospelo giesmes, šiek tiek spiričiuelų.

Istorija

„Sounds in G“ susibūrė 2004 m. vasarį su tikslu giedoti Šv. Mišių metu Šv. Jonų bažnyčioje.
Chore iki 2009 m. buvo dainavę atlikėjai: Raimonda Masiulytė („Black Coffee“), Elena Neniškytė („Magic Mushrooms“), Adomas Laurinaitis („Space Merchant“).
Eutanazija

Eutanazija (gr. ευ 'geras, garbingas' + θάνατος 'mirtis') – lengvas ir neskausmingas žmogaus ar kito gyvūno gyvybės nutraukimas, mirtis.
Skiriama žmonių eutanazija ir gyvūnų eutanazija.

Žmonių eutanazija

Žmogaus eutanazija – sąmoningas žmogaus gyvybės atėmimas kiek įmanoma švelnesnėmis priemonėmis, atliekamas vien marinamojo labui. Tai – pagalba nusižudyti. Savanoriška eutanazija dažniausiai taikoma nepagydomiems ligoniams, kurių likęs gyvenimas praeitų skausmuose, ir tik jiems patiems norint. Paciento sąmoningas atsisakymas gydytis, dėl ko sutrumpėja gyvenimo trukmė lyginant su trukme taikant gydymą, vadinama pasyviąja eutanazija, (aktyvių priemonių užbaigti gyvenimą nesiimama).
Dalyje valstybių, tarp jų ir Lietuvoje, tai yra uždrausta. Nuo 2008 metų tam tikros eutanazijos formos leidžiamos Belgijoje, Liuksemburge, Nyderlanduose, Šveicarijoje, Oregone, ir Tailande.
2014 m. vasario 13 d. Belgijos parlamentas balsavimu priėmė įstatymą, leidžiantį atlikti eutanaziją neribojant paciento amžiaus. Belgija yra vienintelė šalis pasaulyje priėmusi tokį įstatymą.

Nacistinėje Vokietijoje

Eutanazija nacistinėje Vokietijoje buvo taikoma tik vokiečiams žudyti, sergantiems psichine negalia, šizofrenija ar dėl kitų psichinių ligų, taip pat dėl kokios nors fizinės negalios. Kitų III Reicho teritorijų gyventojai (lenkai ar žydai) buvo tiesiog šaudomi.

Gyvūnų eutanazija

Neskausmingas gyvūno numarinimas. Ne viena šalis teisiškai reguliuoja skerdžiamų gyvulių, naminių ir laboratorinių gyvūnėlių marinimą. Plačiau apie tai skaityti „Gyvūnų eutanazija“.
Padegimė

Istorija

1598 m. minimas Padegimės dvaras.
Atonas (Graikija)

Pasaulio kultūros paveldas

20 stačiatikių vienuolių respublikos vienuolynų yra UNESCO Pasaulio kultūros paveldo dalis. Pirmasis vienuolynas, Didžioji Laura, buvo įkurtas Bizantijos vienuolio Atanazijaus Atonito 963 m. Tuo metu Atone jau buvo vienuolių, kurie čia gyveno asketiškomis sąlygomis, sekdami Senovės Egipto vienuolius asketus. Netrukus vienuolynus Atono kalne įkūrė bulgarų, rumunų, rusų, gruzinų ir serbų vienuoliai. Šiuo metu čia yra 20 vienuolynų, iš kurių 17 yra graikų, vienas rusų, vienas bulgarų ir vienas serbų.
Vienuoliai Atone gyvena ne tik vienuolynuose, bet ir skituose (gr. σκήτες), kurie yra priklausomi nuo vienuolynų bei neturi jokių savarankiškų teisių vienuolių respublikos valdyme.
Notiškė

Žymūs žmonės

Palivarke gimė visuomenės veikėjas, lietuvių spaudos bendradarbis, rašytojas, pirmojo lietuviško spektaklio Palangoje (1899 m.) ir Lietuvių konferencijos (1917 m.) dalyvis, karys savanoris, gydytojas, Sibiro tremtinys Vladas Mongirdas (1877–1960).
Palivarke vasarodavo Lietuvos kariuomenės teismo pirmininkas, generolas leitenantas Petras Šniukšta.
FK Kumanovo

Istorija

Klubo ištakos siekia 1924 m.
Tomas Žilinskas (1977)

Biografija

1995 m. baigė Vilniaus Naujininkų vidurinę mokyklą, 1997 m. – Lietuvos Respublikos vidaus reikalų ministerijos Vilniaus aukštesniąją policijos mokyklą, 2002 m. – Vilniaus universiteto Istorijos fakultetą, 2013 m. – Mykolo Riomerio universitetą.
1996–1997 m. Transporto policijos valdybos aerouostų policijos komisariato Viešosios policijos poskyrio policininkas. 1997–2001 m. Policijos departamento prie Vidaus reikalų ministerijos Transporto policijos tarnybos Štabo inspektorius, Personalo skyriaus vyresnysis inspektorius. 2001–2003 m. departamento Tarptautinio bendradarbiavimo ir Europos integracijos tarnybos inspektorius, vyresnysis inspektorius, komisaras inspektorius.
2003–2006 m. Lietuvos Respublikos vidaus reikalų ministerijos Tarptautinių ryšių ir Europos Sąjungos departamento direktoriaus pavaduotojas. 2006–2009 m. Lietuvos Respublikos teisėsaugos atašė Lietuvos nuolatinėje atstovybėje Europos Sąjungoje. 2009 m. Lietuvos policijos generalinio komisaro patarėjas. 2009–2016 m. Vidaus reikalų ministerijos Viešojo saugumo politikos departamento direktorius.
2016 m. – vidaus reikalų ministras.
2017-2019 m. Lietuvos geležinkelių Prevencijos departamento Verslo saugos skyriaus vadovas.
Nuo 2019 m. Avia Solutions Group (CY) PLC Rizikų valdymo departamento direktorius.
SK Austria Klagenfurt (2007)

Istorija

Orginalus klubas SK Austria Klagenfurt buvo įkurtas 1920 m., 1999 m. buvo pervadintas FC Kärnten. Galiausiai žlugo 2009 m.
O šis klubas, SK Austria Klagenfurt, yra naujadaras, įkurtas 2007 m.
Timaru

Ekonomika

Timaru yra žemės ūkio miestas ir svarbus regioninis uostas. Tai vienas pagrindinių uostų pietinėje saloje, svarbus eksporto ir importo taškas. Paplitusi mėsos ir pieno perdirbimo pramonė.
Timaru taip pat antras didžiausias žvejybinis uostas visoje Naujojoje Zelandijoje.
Naroulia

Istorija

Rašytiniuose šaltiniuose minimas nuo XVIII a. 1897 m. surašymo duomenimis, gyvenvietėje gyveno apie tūkstantį žmonių. 1913 m. atidarytas cukraus fabrikas. 1938 m. rugsėjo 27 d. suteiktas miesto tipo gyvenvietės statusas. 1971 m. lapkričio 3 d. suteiktos miesto teisės.
John Michael Talbot

Džonas Maiklas Talbotas (angl. John Michael Talbot; g. 1954 m. gegužės 8 d., Oklahomoje) – amerikiečių katalikų dainininkas, dainų autorius, gitaristas, televizijos laidų vedėjas. Įkūrė vienuolišką bendruomenę Gailestingumo broliai ir seserys (angl. The Brothers and Sisters of Charity).
V pasaulio futbolo čempionatas

Atrankos varžybos

Atrankos varžybose dėl 14 kelialapių kovojo 33 rinktinės.

Čempionai

Vakarų Vokietija
Mykolas Kęsgaila

Biografija

Kilęs iš pirmųjų Lietuvos didikų Kęsgailų giminės. Tėvas Mykolas Kęsgaila Valimantaitis, motina greičiausiai Elena, Rėkučio iš Medininkų duktė. Brolis Jonas Kęsgaila.
1439 m. pažymėtas kaip Florencijos bažnytinės unijos priešininkas.

Valstybės tarnyba

1446–1451 ir 1459–1474 m. pirmasis Lietuvos kancleris, 1450–1458 m. Lietuvos Didžiojo kunigaikščio vietininkas Smolenske, 1459–1476 m. Vilniaus vaivada. Apie tris dešimtmečius kartu su broliu vadovavo Lietuvos Didžiosios Kunigaikštystės politikai.
Vilniaus katedroje įrengė Kęsgailų koplyčią. Jo 1455 m. balandžio 14 d. tvirtintame, o gal ir rašytame karaliaus Kazimiero Jogailaičio dovanojimo rašte Radvilai Astikaičiui pirmą kartą paminėtas Biržų vardas.
Kybartų Naujoji apaštalų bažnyčia

Istorija

Kybartų Naujosios apaštalų bažnyčios bendruomenės pradžia siekia 1925 m. Tada ji buvo oficialiai užregistruota ir priklausė Karaliaučiaus – Ponartų kraštui ir vadinosi Kibarty.
Naujo bažnyčios pastato kertinis akmuo padėtas 2000 m. lapkričio mėn. Kybartų bendruomenėje nauja bažnyčia įšventinta 2001 m. rugsėjo mėn., dalyvaujant krašto apaštalui Horst Ehlebracht. Per vienus metus pastatytų Dievo namų patalpų neužteko 375 apsilankiusiems pamaldose, jų tarpe buvo ir 182 svečiai. Dėl tos priežasties pamaldos, per kurias buvo paženklintos 9 sielos, garsu ir vaizdu buvo perduodamos į šalia bažnyčios pastatytą palapinę. Tai buvo jau trečia naujai pastatyta bažnyčia Lietuvoje, kurios statybą finansavo Šiaurės–Reino Vestfalijos krašto Naujoji apaštalų bažnyčia, kuruojanti vakarinę Lietuvos dalį. Statybos darbus atliko Šilutės statybos bendrovė „Žibai“.
Janina Buzūnaitė-Žukaitienė

Biografija

Gimė 1955 m. liepos 17 d. Dauguose. Baigė bibliotekininkystę Kapsuko kultūros mokykloje. 1978 m. pradėjo dirbti Medvilnės kultūros namuose Alytuje, kur dirbdama tuo pačiu metu rašė įvairias poemas, kurios buvo spausdinamos įvairiuose laikraščiuose bei skaitomos įvairiuose renginiuose. Nuo 1999 m. menininkė surengė apie 30 individualių ekspozicijų Alytuje, Druskininkuose, Kaune ir Vilniuje.
Žymiausi darbai yra paveikslų ciklai „Kaktusai“, „Žuvys“, „Aš myliu arklius“, „Laikas“, „Svajonių laivas“, „Pasivaikščiojimo linksmybės“, „Pasigailėkit manęs“, „Vilties skrydis“ ir „Kita diena ir kitas gyvenimas“. Lietuvos dailės kritikai teigė, kad dailininkės darbai yra panašaus braižo kaip ir JAV dailininkės Georgia O'Keeffe darbai. Dailės kritikas Romualdas Alekna pastebėjo, kad dailininkės paveiksluose niekada nėra pasikartojančių motyvų. Menininkės darbai saugomi: Lietuvos, Latvijos ir Rusijos (Maskvoje) galerijose bei privačiose kolekcijose įvairiose pasaulio šalyse.
James Burnham

Džeimsas Burnhemas (James Burnham, 1905 m. lapkričio 22 d. – 1987 m. liepos 28 d.) buvo JAV filosofas ir politikos teoretikas. Jis buvo radikalus aktyvistas ketvirtajame dešimtmetyje bei svarbus lyderis amerikietiškajame Trockizmo judėjime. Vėliau Dž. Burnhemas paliko kairiųjų pažiūrų marksistus ir prisijungė prie politinių dešiniųjų. Jis buvo žymus konservatorius ir intelektualas, labiausiai išgarsėjęs dėl savo 1941 m. parašyto veikalo „Valdančiųjų revoliucija“ (The Managerial Revolution). Dž. Burnhemas taip pat prisimenamas kaip vienas pagrindinių žymiausio JAV konservatorių laikraščio „National Review“ leidėjų, rašęs į jį įvairiomis temomis.
Viktorija Jurcikaitė-Morkūnienė

Viktorija Jurcikaitė-Morkūnienė (g. 1959 m. vasario 26 d. Runikiuose, Biržų rajonas) – Lietuvos vargonininkė, chorvedė, pedagogė.

Biografija

1977 m. baigusi Biržų 1-ąją vidurinę mokyklą ir vaikų muzikos mokyklą (akordeono specialybė), 1978–1982 m. choro dirigavimo mokėsi Panevėžio Jono Švedo pedagoginėje muzikos mokykloje (dėst. Birutė Abromavičienė). 1982–1986 m. choro dirigavimą studijavo LSSR konservatorijos Klaipėdos fakultetuose (dėst. Romaldas Misiukevičius). 1994–1997 m. vargonuoti mokėsi Rokiškio muzikos kolegijoje.
Nuo 1987 m. Biržų kultūros namų mišriojo choro vadovė. Choras dalyvauja rajono kultūriniuose renginiuose, kūrybiškai bendrauja su aplinkinių rajonų mišriaisiais chorais. 1987 m. sausio 25 d. Biržų kultūros namuose choras koncertu pažymėjo savo meninės veiklos 40-mečio sukaktį ir dirigentės su šiuo kolektyvu darbo 10-metį. Choras parengtas 1990 m. Lietuvos tautinei dainų šventei (talkino D. Kazakevičienė), 1994 m. I ir 1998 m. II Pasaulio lietuvių dainų šventėms Kaune ir Vilniuje.
Nuo 1990 m. Biržų vaikų muzikos mokyklos mokytoja ir jaunių choro vadovė. Chorą parengė 1990 m. Lietuvos tautinei dainų šventei Vilniuje, 1991 m. su juo dalyvavo respublikiniame vaikų ir jaunimo chorų festivalyje „Dainuok, jaunoji Lietuva" (dainavo baigiamajame koncerte Vilniaus jaunimo ir moksleivų centre). Nuo 1992 m. rudens Biržų Šv. Jono Krikštytojo bažnyčios vargonininkė, mišriojo choro ir vokalinių ansamblių vadovė. Lietuvių bendruomenės kvietimu 1996 m. vasario 16 d. choras giedojo Švč. Marijos Sopulingosios bažnyčioje Rygoje, o 1997 m. sausio 12 d. ir Vilniaus arkikatedroje bazilikoje. Su 1996 m. prie bažnyčios suburtu mišriuoju vokaliniu ansambliu sėkmingai pasirodė „Sidabrinių balsų-97“ zonos ture Kupiškyje. Bažnyčios jaunimo choro mergaičių vokalinis ansamblis gražiai dainavo 1996 m. „Dainų dainelės" konkurso zoninėje apžiūroje.
Priešnugarėlė

Priešnugarėlė (lot. Pronotum) – Vieno iš trijų vabzdžių krūtinės segmentų - prieškrūtinio, viršutinės dalies (nugarėlės) pavadinimas. Ypač matoma vabalų priešnugarėlė. Žiūrint į vabalą iš viršaus, priešnugarėlė ir skydelis paprastai būna vieninteliai matomi krūtinės segmentai.
Antanas Algimantas Česnauskis

Lietuvos čempionatai

1955 m. balandžio 14 – gegužės 3 d. Vilniuje vykusiose „Nemuno“ draugijos (rajonų ir kaimo sportininkų) pirmenybėse 19-metis plungiškis A. A. Česnauskis užėmė pirmąją vietą ir pateko į 1955 m. Lietuvos šachmatų čempionatą, kuriame užėmė 12 vietą.
1956 m. išvykęs mokytis į Vilnių dalyvavo ir Lietuvos šachmatų čempionatuose: 1959 m. – 8 v. 1960 m. – 10 v., 1961 m. –4 v., 1962 m. – 2 vieta. Be to, 1961 m., surinkęs 8 taškus, laimėjo šveicariškąja sistema Vilniuje vykusį Lietuvos masinį šachmatų turnyrą (8 tšk.).
1962 m. grįžęs į Plungę, 3 kartus tapo Lietuvos šachmatų čempionatų prizininku: 1964 m., kai iškovojo bronzą, 1966 m. – sidabrą, 1969 m. – auksą.
1972 m. išsikėlė gyventi į Panevėžį ir tais pat metais Lietuvos čempionate pelnė paskutinį savo bronzos medalį. Paskutinį kartą Lietuvos šachmatų čempionato finaliniame turnyre žaidė 1981 m., deja, nesėkmingai.

Nemuno sporto draugijos čempionatai

Be 1955 m., „Nemuno“ sporto draugijos šachmatų pirmenybėse jis dar tris kartus tapo jos čempionu (1972, 1974 ir 1979 m.), bei kartą (1956 m.) užėmė antrąją vietą.

SSRS asmeniniuose šachmatų čempionatuose

1961 m. Naugarde žaidė SSRS asmeninio šachmatų čempionato pusfinalyje, kur surinkęs 8 taškus iš 16 galimų, pasidalijo 6-8 vietomis.

Lietuvos komandiniai čempionatai

Keturis kartus žaidė Vilniaus rinktinėje Lietuvos komandinėse varžybose 1957, 1958, 1960 m. bei 1961 m, su kuria pelnė 3 aukso ir vieną sidabro medalį (1960 m.).

SSRS komandinės varžybos

A. A. Česnauskis apie 10 metų (nuo 1962 m iki 1972 m.) būdavo kviečiamas į Lietuvos rinktinės sudėtį, kuri dalyvaudavo SSRS spartakiadose ir komandiniuose čempionatuose. 1962 m. žaidė už rinktinę prie 3-ios lentos, 1963 m. – prie 6-tos, 1967 m. prie 3-ios, 1969 m. – prie 1-os lentos. ir 1972 m. prie 3-ios.
Dalyvaudamas komandinėse SSRS varžybose surinko 15,5 taško iš 32 galimų (+8, =11, – 10) (48,4 %) Geriausiai sekėsi – 1963 m, kai surinkęs 6 taškus iš 8 galimų, asmeniškai prie 6-os lentos užėmė 2-ą vietą

Šachmatų treneris

Gyvendamas Panevėžyje treniravo jaunuosius šachmatininkus, buvo Panevėžio šachmatų klubo direktoriumi. 2003 m. Panevėžio savivaldybė už jo auklėtinių pasiekimus apdovanojo jį medaliu „Už nuopelnus Panevėžio sportui“.
Elzbieta Kardelienė

Biografija

Vyras Jonas Kardelis. 1923-1930 m. mokėsi dainavimo pas V. Grigaitienę Kauno muzikos mokykloje, kompozicijos pas J. Gruodį. 1932-1934 m. stažavo Romos Šv. Cecilijos akademijoje pas E. Gibodo.
1930 m. debiutavo Valstybės teatre (Violeta, Džiuzepė Verdis. Traviata), jame dainavo iki 1944 m. 1944 m. pasitraukė į Vakarus, viena Detmoldo Lietuvių tremtinių operos organizatorių ir solisčių. 1948 m. apsigyveno Kanadoje. Koncertavo Monrealyje, Toronte, Hamiltone, Vinipege, Čikagoje, Klyvlende, Bostone, Ročesteryje, Niujorke. 1949 m. Monrealyje įsteigė muzikos studiją (dainavimas, fortepijonas, muzikos teorija). Iš viso 22 operose dainavo apie 600 spektaklių.
Trilapė bligna

Paplitimas ir augavietės

Natūraliai paplitęs Vidurio Europoje, vidutinio klimato juostoje: nuo Pirėnų kalnų vakaruose iki Vidurio Ukrainos rytuose bei nuo Vidurio Italijos ir Balkanų pietuose iki Lietuvos ir Baltarusijos šiaurėje. Lietuvoje žinomos dvi išlikusios augavietės: Kamšos botaniniame zoologiniame draustinyje ir Dubysos slėnyje prie Lyduvėnų.
Auga tamsiuose lapuočių, miškuose, mišku bei krūmais apaugusiuose šlaituose, Carpinion ir Alnion incanae sąjungų bendrijose. Mėgsta derlingus priemolio ir priesmėlio dirvožemius. Auga grupelėmis, mažuose plotuose, sąžalynus gali sudaryti keli šimtai individų.

Biologija

Tai daugiametis, su šliaužiančiu šakniastiebiu, 10-30 cm aukščio pavasarinis efemeroidas. Lapai vieną arba du kartus trilapiai, lapeliai triskilčiai. Augalas nuodingas, turi daug alkaloidų ir cianogeninių glikozidų.
Žydi balandžio mėnesį arba gegužės pradžioje. Turi penkis baltos spalvos vainiklapius. Žiedynas – kekė, o vaisius – lapavaisis. Dauginasi vegetatyviškai, dalijantis šakniastiebiui arba sėklomis. Augalas diploidinis, 2n = 14.

Apsauga

Įrašyta į saugomų augalų rūšių sąrašą 1984 m. Auga Kamšos botaniniame-zoologiniame draustinyje. Reikia nuolat stebėti radaviečiųs būklę, nes rūšiai išsaugoti būtinas rezervatinis režimas, kurį miesto ribose palaikyti sudėtinga. Nyksta plynai kertant medžius ir mechaniškai žalojant augimvietes bei vykstant šlaitų erozijai.
Drąsučiai

Istorija

Drąsučiai susikūrė Kresų palivarko žemėje. 1910 m. įsteigta pradinė mokykla, nuo 1949 m. septynmetė, aštuonmetė, devynmetė, nuo 1993 m. Drąsučių pagrindinė mokykla. Senoji Kuršėnų geležinkelio stotis pastatytas 1873 m. Sovietinės okupacijos metais iš jos tremtin buvo vežami viso Kuršėnų krašto žmonės. Prie stoties pastatytas paminklinis akmuo ištremtiems į Sibirą atminti. Drąsučiuose yra per Pirmąjį pasaulinį karą žuvusių vokiečių karių kapinės. Po Antrojo pasaulinio karo gyvenvietėje įkurtas medicinos punktas, kultūros namai, biblioteka.
Ray Conniff

Ray Conniff (Joseph Raymond Conniff; 1916 m. lapkričio 6 d. – 2002 m. spalio 12 d.) – garsus amerikiečių muzikas, žinomas dėl savo vokalinio ansamblio, orkestro, kurio atliekama lengvoji muzika net iš 28 albumų 1957–1968 m. pabuvojo Amerikos Top40 sąraše.
Didžiausio populiarumo susilaukė kūrinys „Somewhere My Love“ (1966).
Ray Conniff užkopė ir į populiarumo viršūnę Didžiojoje Britanijoje 1969 m. su savo orkestru, choru, savo dainininkais ir muzika.
Pirmiausia jis tapo žinomas kaip trombono virtuozas, grojantis bigbendo grupėje. Studijavo aranžuotę. Po tarnavimo kariuomenėje prisijungė prie Hario Jameso grupės kaip aranžuotojas. Bet greitai metė šitą užsiėmimą ir persikėlė į Holivudą, nes tikėjosi čia gauti geresnį uždarbį, kadangi turėjo išlaikyti gausią savo šeimą – žmoną ir 3 vaikus. 5 metus siekė pripažinimo, kol jį priėmė dirbti aranžuotoju Mitchas Milleris (Columbia Recordc) . 1956 m. jis kaip savarankiškas autorius išleido pirmąjį savo hitą SWonderfull, kuris tapo labai populiarus ir išsilaikė Top20-uke 9 mėnesius.

Ray Conniff išgarsėjo kaip lengvai klausomos muzikos autorius.
Aranžuodavo klasikinę, Lotynų, ispanų muziką ir daugelį kitų stilių. Apie tai liudija albumų gausa.
Autorius labai mėgo riziką. Įpusėjus 5 dešimčiai susidomėjo automobilių sportu, lenktynėmis ir pats dažnai tenai dalyvaudavo.
Iki 85 m. amžiaus per metus išleisdavo ne mažiau kaip po 1 albumą. Muzikos versle išsilaikė 65 metus. Įrašė apie 100 albumų, o pardavė apie 70 mln albumų kopijų, iš jų – 10 auksinių ir 2 platininiai albumai .
Kompozitorius buvo labai produktyvus. Jis pripažintas komerciškai sėkmingos muzikos genijumi. Po 60-ųjų Ray Coniff išleisdavo kasmet po du instrumentinius ir vieną vokalinį albumą.
Daiva Rutkevičienė

Biografija

1985 m. baigė Šiaulių pedagoginio instituto Klaipėdos fakultetą, dėstytoja.
Pakruojo raj. savivaldybės administracijos Socialinės rūpybos skyriaus vedėja.
2000 m. Valstiečių ir Naujosios demokratijos partijų sąjungos, 2003 m. Lietuvos socialdemokratų partijos Pakruojo rajono skyriaus narė.
2007 m. ir 2011 m. (mandato atsisakė) Pakruojo rajono savivaldybės tarybos narė. 
Lietuvos Samariečių bendrijos Pakruojo skyriaus narė. Sutuoktinis Saulius.
Onis

Istorija

Vietovėje žmonių gyvenama nuo bronzos amžiaus. Randama kolchidės kultūros radinių, ypač monetų datuojamų VI-III a. pr. m. e. Rašytiniuose šaltiniuose pirmą kartą paminėtas XV a. Viduramžiais buvo svarbus prekybos centras, per kurį ėjo keli prekybiniai keliai.
Kuisiai (Joniškis)

Žymūs žmonės

1950 m. Kuisiuose gimė lietuvių rašytoja, dailininkė Jolita Skablauskaitė.
Corinne Hermès

Corinne Hermès (tikr. Corinne Miller; g. 1961 ​​m. lapkričio 16 d.) – prancūzų dainininkė, 1983 m. Eurovizijos nugalėtoja.
Debiutavo 1979 m. su singlu „La ville où je vis“. 1983 metais ji atstovavo Liuksemburgui Eurovizijoje su daina „Si la vie est cadeau“ ir tapo nugalėtoja. Daina užėmė ketvirtą vietą Prancūzijoje, 13 – Švedijoje ir 14 – Šveicarijoje.